ไอเดียเศรษฐีโลก
&#8216;ถ้าอยากเป็นเศรษฐีต้องคิดอย่างเศรษฐี&#8217;
15 ม.ค. 2559

‘ถ้าอยากเป็นเศรษฐีต้องคิดอย่างเศรษฐี’ 
วันนี้แม่ไม้ขอนำเสนอบทความ ขโมยไอเดียเศรษฐีรอบโลก “ล้านแรกของพวกเขาทำยังไง” จาก ME by TMB  เพื่อเป็น Inspiration สำหรับคนที่กำลังเริ่มต้นตั้งเป้าหมายในปีนี้ ด้วยวิธีคิดแบบมหาเศรษฐีรอบโลก 
‘ล้านแรก’ เริ่มต้นจากการลงมือทำ
พอล เกตตี มหาเศรษฐีคนแรกของอเมริกา กล่าวไว้ว่า ปัจจัยที่จะทำให้ร่ำรวยได้ก็คือ “ความรู้ ความพยายาม และการคิดแบบเศรษฐีเงินล้าน”  “โชคเป็นสิ่งที่เราสร้างเองไม่ได้ แต่การตื่นเช้า ตั้งใจทำงาน และทำธุรกิจ เป็นสิ่งที่มนุษย์ทุกคนทำได้เองและทำได้ทันที”
ฝึกนิสัย ‘ประหยัด’
วอร์เรน บัฟเฟตต์  ซื้อไร่เล็กๆ เมื่ออายุ 14 ปีด้วยเงินเก็บจากการส่งหนังสือพิมพ์ แม้จะร่ำรวยอันดับต้นๆ ของโลก แต่ยังพักในบ้านหลังเดิม ขับรถคันเดิม กินอาหารธรรมดา แม้แต่จอร์จ โซรอส ก็นั่งแท็กซี่ไปทำงานแทนการซื้อรถหรูๆ ด้วยเหตุผล “ผมทำรายได้จากเงินลงทุนได้ 39% ต่อปี ถ้าผมซื้อรถ 1 คัน ราคา 1 ล้านบาท ใช้ได้ 10 ปี มันก็จะกลายเป็นเศษเหล็กทันทีที่ผมขาย แต่หากนำเงินที่จะซื้อรถคันนี้ไปลงทุน 10 ปี ผมจะได้เงิน 32 ล้านบาท คิดแบบนี้แล้วผมซื้อไม่ลง”
อย่าเพิ่งลงทุนธุรกิจ ถ้าไม่ลงทุนกับตัวเอง
วอร์เรน บัฟเฟตต์ กล่าวว่า “การลงทุนที่ได้กำไรคุ้มค่าที่สุด คือ การลงทุนกับตัวเอง” เปลี่ยนความสามารถให้กลายเป็นเงิน ตัวอย่างเช่น บิล เกตส์-สตีฟ จ็อบส์-มาร์ก ซัคเกอร์เบิร์ก หรือ เจ.เค. โรว์ลิ่ง ใช้ความสามารถเป็นต้นทุน รู้มากเท่ากับได้ต่อยอดความคิดและไอเดียให้กับตัวเองมากเท่านั้น
จัดการทรัพย์สินอย่างเป็นระบบ
อีกหนึ่งทักษะที่เศรษฐีทั่วโลกมีเหมือนกัน คือ การจัดการทรัพย์สินอย่างมีระบบ คาร์ลอส สลิม เจ้าของธุรกิจสื่อสารชาวเม็กซิกัน ครองแชมป์มหาเศรษฐี ของโลกติดต่อกัน 4 ปี เผยเคล็ดลับว่า การจดรายรับ-รายจ่ายในแต่ละวัน คือพื้นฐานสำคัญทำให้รู้จักบริหารจัดการทรัพย์สินและเพิ่มนิสัยคิดก่อนซื้อ
สมการการเงินง่ายๆ ของเศรษฐี รายรับ–เงินออม = รายจ่าย คุณเองก็เป็นเศรษฐีได้ แค่ลงมือปฏิบัติและสร้างวินัยเรื่องการเงินให้กับตัวเองอย่างจริงจัง